CELEX: 32015D0902
Language: fi
Date: 2015-06-10 00:00:00
Title: Komission täytäntöönpanopäätös (EU) 2015/902, annettu 10 päivänä kesäkuuta 2015, Latvian Euroopan parlamentin ja neuvoston direktiivin 2006/42/EY mukaisesti toteuttamasta toimenpiteestä GGP Italy spa:n valmistaman ruohonleikkurin markkinoille saattamisen kieltämiseksi (tiedoksiannettu numerolla C(2015) 3799) (ETA:n kannalta merkityksellinen teksti)

12.6.2015   
            
            
               FI
            
            
               Euroopan unionin virallinen lehti
            
            
               L 147/22
            
         KOMISSION TÄYTÄNTÖÖNPANOPÄÄTÖS (EU) 2015/902,
   annettu 10 päivänä kesäkuuta 2015,
   Latvian Euroopan parlamentin ja neuvoston direktiivin 2006/42/EY mukaisesti toteuttamasta toimenpiteestä GGP Italy spa:n valmistaman ruohonleikkurin markkinoille saattamisen kieltämiseksi
   
      
         (tiedoksiannettu numerolla C(2015) 3799)
      
   
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon koneista ja direktiivin 95/16/EY muuttamisesta 17 päivänä toukokuuta 2006 annetun Euroopan parlamentin ja neuvoston direktiivin 2006/42/EY (1) ja erityisesti sen 11 artiklan 3 kohdan,
   sekä katsoo seuraavaa:
   
               (1)
            
            
               Latvia ilmoitti komissiolle toimenpiteestä, jolla kielletään GGP Italy spa:n valmistaman ruohonleikkurin Stiga Collector 35 EL (C350, 297352654/S13) saattaminen markkinoille.
            
         
               (2)
            
            
               Ruohonleikkurissa oli direktiivin 2006/42/EY mukainen CE-merkintä.
            
         
               (3)
            
            
               Toimenpide toteutettiin sen vuoksi, ettei ruohonleikkuri täytä direktiivin 2006/42/EY liitteessä I olevassa 1.3.8 kohdassa (Suojaustavan valinta liikkuvista osista aiheutuvan riskin torjumiseksi) ja 1.4.1 kohdassa (Suojusten ja turvalaitteiden yleiset vaatimukset) säädettyjä olennaisia terveys- ja turvallisuusvaatimuksia sillä perusteella, että koneen takasivun ja pyörivän terän kärjen välinen etäisyys on liian lyhyt, minkä vuoksi kone ei toimi turvallisesti.
            
         
               (4)
            
            
               Ilmoituksen mukana toimitettiin Slovenian laatu- ja metrologiakysymyksistä vastaavan laitoksen laatima testausseloste.
            
         
               (5)
            
            
               Komissio otti yhteyttä valmistajaan ja pyysi tätä esittämään huomautuksensa Latvian viranomaisten toteuttamasta toimenpiteestä. Vastauksessaan valmistaja ilmoitti, että tuote oli vapaaehtoisesti poistettu Latvian markkinoilla.
            
         
               (6)
            
            
               Käytettävissä olevat asiakirjat, asianomaisten osapuolten huomautukset ja niiden toteuttamat toimenpiteet osoittavat, että ruohonleikkuri Stiga Collector 35 EL (C350, 297352654/S13) ei täytä direktiivissä 2006/42/EY säädettyjä olennaisia terveys- ja turvallisuusvaatimuksia. Sen vuoksi on aiheellista pitää Latvian toteuttamaa toimenpidettä perusteltuna,
            
         ON HYVÄKSYNYT TÄMÄN PÄÄTÖKSEN:
   1 artikla
   Latvian toteuttama toimenpide, jolla kielletään saattamasta markkinoille ruohonleikkuria Stiga Collector 35 EL (C350, 297352654/S13), jota valmistaa GGP Italy spa, Via del Lavoro 6, 31033 Castelfranco Veneto, Italia, on perusteltu.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 10 päivänä kesäkuuta 2015.
      
         
            Komission puolesta
         
         Elżbieta BIEŃKOWSKA
         
            Komission jäsen
         
      
   
   
      (1)  EUVL L 157, 9.6.2006, s. 24.